पैलानी थाना क्षेत्र के गजहा डेरा में पांच सौ बीघे का सरकारी फार्म हाउस है। यहां रखवाली के लिए कृषि विभाग ने चौकीदारों को तैनात किया है। यहां खेती अभी कृषि विभाग नहीं शुरू करा सका है। बताया गया कि जिम्मेदारों से सांठगांठ कर यहां काफी दिनों से बड़े पैमाने पर अवैध वन कटान हो रहा है। यहां रोजाना दर्जनों ट्रक्ंटर अवैध लकड़ी वन माफिया ले जाता है। ग्रामीण गजहा डेरा निवासी रामफल व यज्ञेश कुमार ने सोमवार को पैलानी एसओ को सूचना दी तो उन्होंने खप्टिहा चौकी प्रभारी को कार्रवाई के लिए कहा। चौकी प्रभारी राजनरायण नायक ने बताया कि उन्होंने दो ट्रैक्टा पकड़े है। ये लोग खुद का वन विभाग का ठेकेदार बता लकड़ी कटान कर रहे थे। हैरानी की बात कि पेड़ कटान के लिए मशीन भी इनके पास से बरामद हुई है। एक पखवारा पूर्व भी यहां से एक साथ 50 टैक्टर अवैध लकड़ी गायब की गई है। सूत्र बताते है कि यह अवैध कटान इलाके के एक सफेदपोश के संरक्षण में शुरू हुआ है। वन विभाग भी जानकर अंजान बना हुआ है। ये पूरी लकड़ी शहर लाई जाती है जिसमें वन विभाग की भूमिका भी संदिग्ध है। यहां तैनात चौकीदार गांव के लोगों को घास लेने के लिए भी नहीं घुसने देते है। इससे लोगों में आक्रोश पनप रहा है।